Iwar Arnstad

Karl Iwar Arnstad (født Andersson; 10. april 1961 i Hjärtum) er en svenskfødt, norsk informasjonsrådgiver, journalist og politiker (Sp).

Han er sønn av gårdbruker Gösta Andersson og lærer Kerstin Andersson (født Wigrup) i Hjärtum. Moren var medlem av den svenske Riksdagen for Centerpartiet 1974–1985. Selv var han leder i Centerpartiets ungdomsförbund (CUF) 1987–1990. Han giftet seg i 1991 med Eli Arnstad og tok hennes slektsnavn, men er siden skilt. De bodde i Trollhättan før de flyttet til Trøndelag i 1995. De har datteren Ada Arnstad, som har vært leder i den norske Senterungdommen.

Iwar Arnstad var informasjonssjef i Senterpartiet 1995–1997 samt informasjonskonsulent og informasjonssjef i Sør-Trøndelag fylkeskommune 1997–2002. Siden 2002 har han vært seniorrådgiver i enheten for informasjon og samfunnskontakt ved Domstoladministrasjonen.

Han har vært styreleder i Idrettslaget Fram og Stjørdal Brannkasse.Styret; gjensidigestiftelsen.no Han var medlem av Stjørdal kommunestyre 1999–2003.

 Referanser 

Kategori:Norske kommunikasjonsfolk
Kategori:Norske embets- og tjenestemenn
Kategori:Lokalpolitikere i Stjørdal
Kategori:Sp-politikere i Nord-Trøndelag
Kategori:Centerpartiet-politikere
Kategori:Svenske journalister